โครงการออกบริการจัดเก็บภาษีเคลื่อนที่ ประจำปี  ๒๕๖๐
องค์การบริหารส่วนตำบลเทพราช อำเภอสิชล  จังหวัดนครศรีธรรมราช                    
……………………………….………………………………. 
๑. ชื่อโครงการ 
โครงการออกบริการจัดเก็บภาษีเคลื่อนที่ ประจำปี ๒๕๖๐
๒. หลักการและเหตุผล 
องค์การบริหารส่วนตำบลเทพราช  เป็นองค์กรปกครองท้องถิ่นซึ่งทำหน้าที่บริหารจัดการแทนรัฐ
ในการบริการสาธารณะ  การบริหารจัดการภารกิจต่าง ๆ  ในพื้นที่รับผิดชอบแก่ประชาชนเพื่อให้เกิดประโยชน์สุขแก่ประชาชนเป็นประการสำคัญ ในปัจจุบันการจัดเก็บรายได้ ถือเป็นงานหลักที่องค์การบริหารส่วนตำบล ต้องจัดดำเนินการออกหน่วยเคลื่อนที่เพื่อนำภาษีของประชาชนที่ได้รับมาพัฒนาท้องถิ่นในเขตพื้นที่ตำบลเทพราชทั้งด้านบริการขั้นพื้นฐานและสิ่งอำนวยความสะดวกต่าง ๆ  เพื่อเป็นการอำนวยความสะดวกให้กับผู้มีหน้าที่ชำระภาษี เพื่อความสะดวกรวดเร็วของประชาชน สร้างความเข้าใจในหน้าที่และประโยชน์ของการชำระภาษี       
ฉะนั้น องค์การบริหารส่วนตำบลเทพราช   ได้ตระหนักถึงความสำคัญในการลดขั้นตอนการ
ปฏิบัติงานเพื่อการอำนวยความสะดวก  สามารถตอบสนองความต้องการของประชาชนด้านการชำระภาษี    จึงได้จัดทำโครงการออกบริการจัดเก็บภาษีเคลื่อนที่ ประจำปี  ๒๕๖๐ ขึ้น  โดยมีเป้าหมายเพื่อออกให้บริการด้านการจัดเก็บภาษีทุกประเภท  การสร้างความพึงพอใจกับราษฎร  และได้พบปะประชาชน  เพื่อเป็นการแลกเปลี่ยนความคิดเห็น รับรู้ข่าวสารและรับทราบถึงความต้องการ ระหว่างผู้บริหารพนักงาน เจ้าหน้าที่กับประชาชน ซึ่งถือว่าเป็นเรื่องดีของทางราชการ
๓. วัตถุประสงค์


๑. เพื่อสำรวจพื้นที่จริงและได้ข้อมูลจริงเพื่อนำมาคิดประเมินภาษี
     

๒. เพื่อเป็นการอำนวยความสะดวกให้กับผู้มีหน้าที่ชำระภาษี
   
  
๓. เพื่อเป็นการลดการเดินทางของผู้ที่มาชำระ
     

๔. เพื่อเร่งรัดและให้การจัดเก็บภาษี ประจำปี ๒๕๖๐ ได้ตามเป้าหมาย


๕. เพื่อให้การจัดเก็บภาษีทั่วถึง ครบถ้วนถูกต้องและเป็นธรรม


๖. เพื่อเป็นการสร้างความพึงพอใจและความสัมพันธ์อันดีระหว่างองค์กรกับประชาชนในพื้นที่ตำบล


๗. เพื่อดำเนินการชี้แจงและให้บริการข้อมูลการสอบถามข้อกฎหมายที่เกี่ยวข้องกับการชำระภาษีต่าง ๆ ของประชาชนได้เข้าใจและเห็นความสำคัญของการชำระภาษี
๔.  เป้าหมาย 

1. ผู้ที่อยู่ในข่ายต้องชำระภาษี  คือ


-ผู้ที่ชำระภาษีโรงเรือนและที่ดิน จำนวน      ๗๘  ราย


-ผู้ที่ชำระภาษีป้าย

จำนวน      ๑๕  ราย


-ผู้ที่ชำระภาษีบำรุงท้องที่
จำนวน ๑,๐๒๗ ราย

๒. กลุ่มเป้าหมาย จำนวน ๑๒๐  คน ผู้ใหญ่บ้าน ผู้ช่วยผู้ใหญ่บ้าน กำนัน ส.อบต. พนักงานอบต. เป็นต้น
- ๒ -
๕.  สถานที่ดำเนินการ 

หมู่ที่ ๑ ณ ศาลาเอนกประสงค์บ้านต่อเรือ 
หมู่ที่ ๒ ณ ศาลาเอนกประสงค์บ้านเทพราช

หมู่ที่ ๓ ณ ศาลาเอนกประสงค์บ้านต้นเนียง

หมู่ที่ ๔ ณ ศาลาเอนกประสงค์บ้านเขายวนเฒ่า

หมู่ที่ ๕ ณ ศาลาเอนกประสงค์บ้านเผียนล่าง
หมู่ที่ ๖ ณ ศาลาเอนกประสงค์บ้านไสอ้อย
หมู่ที่ ๗ ณ ศาลาเอนกประสงค์บ้านไสแพ
หมู่ที่ ๘  ณ ศาลาเอนกประสงค์บ้านน้ำฉา
หมู่ที่ ๑๐ ณ ศาลาเอนกประสงค์บ้านเผียนบน
หมู่ที่ ๑๑ ณ ศาลาเอนกประสงค์บ้านสระยูง
หมู่ที่ ๑๒ ณ ศาลาเอนกประสงค์บ้านสวนหัวแหวน
หมู่ที่ ๑๓ ณ ศาลาเอนกประสงค์บ้านคลองคุด

หมู่ที่ ๑๔ ณ ศาลาเอนกประสงค์บ้านวาโย
หมู่ที่ ๑๕ ณ ศาลาเอนกประสงค์บ้านสามเทพ
๖.  วิธีดำเนินการ 

๑. จัดทำและเสนอโครงการเพื่อขออนุมัติดำเนินการ
๒. ทำหนังสือแจ้งกำนัน ผู้ใหญ่บ้าน ผู้ช่วยผู้ใหญ่บ้าน ส.อบต. เจ้าหน้าที่อบต. ประชาสัมพันธ์
กำหนดการออกภาษีเคลื่อนที่เพื่อให้ผู้อยู่ในข่ายเข้าร่วมโครงการฯ
๓. ออกบริการประชาชนในแต่ละหมู่บ้าน จำนวน ๑๕  หมู่บ้าน
๔. ประเมินผลและสรุปผลการจัดทำโครงการเสนอต่อผู้บริหารองค์การบริหารส่วน
ตำบลเทพราช

๗.  ระยะเวลาดำเนินการ 

เดือนมกราคม - เดือนเมษายน ๒๕๖๐
๘.  หน่วยงานที่รับผิดชอบ 

     

งานจัดเก็บรายได้   กองคลัง   องค์การบริหารส่วนตำบลเทพราช
๙.  งบประมาณ 

      

ตามข้อบัญญัติงบประมาณรายจ่ายประจำปี พ.ศ.๒๕๖๐ แผนงานบริหารงานทั่วไป งานบริหารงานคลัง  งบดำเนินงาน ค่าใช้สอย รายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่น ๆ  โครงการออกบริการจัดเก็บภาษีเคลื่อนที่ประจำปี   เพื่อจ่ายเป็นโครงการออกบริการจัดเก็บภาษีเคลื่อนที่ประจำปี เช่นค่าอาหารว่าง ค่าเครื่องดื่มต่าง ๆ  ตั้งไว้  ๕,๐๐๐.-บาท  (ห้าพันบาทถ้วน)  
- ๓ -
๑๐.  ผลที่คาดว่าจะได้รับ 

     

๑. ประชาชนได้ทราบข้อมูลการจัดเก็บการประเมินภาษีอย่างถูกต้องและเป็นธรรม

๒. ประชาชนได้รับความสะดวกลดระยะเวลาในการมาชำระภาษี
๓  องค์การรบริหารส่วนตำบลสามารถจัดเก็บภาษีได้ตามเป้าหมาย


๔. องค์การบริหารส่วนตำบลช่วยประหยัดเวลา และค่าใช้จ่ายในการเดินทางมาชำระภาษี


๕. สร้างความพึงพอใจและความสัมพันธ์อันดีระหว่างองค์กรกับประชาชนในพื้นที่ตำบล






(ลงชื่อ) .....กรกันยา  กองแก้ว.....ผู้เขียนโครงการ





                  (นางสาวกรกันยา  กองแก้ว)



                           
          นักวิชาการจัดเก็บรายได้






(ลงชื่อ) ........โสภิต   จิตเขม้น......ผู้เสนอโครงการ
          






(นางสาวโสภิต  จิตเขม้น)








 
  ผู้อำนวยการกองคลัง








            (ลงชื่อ).....สาวิตรี  พรหมวี.....ผู้เห็นชอบโครงการ






           (นางสาวิตรี    พรหมวี)       






  ปลัดองค์การบริหารส่วนตำบลเทพราช








(ลงชื่อ) ......ไชยา   ขนอม...... ผู้อนุมัติโครงการ





                         (นายไชยา   ขนอม)




                       นายกองค์การบริหารส่วนตำบลเทพราช





















